CELEX: 22013D0083
Language: mt
Date: 2013-05-03 00:00:00
Title: Deċiżjoni tal-Kumitat Konġunt taż-ŻEE Nru 83/2013 tat- 3 ta’ Mejju 2013 li temenda l-Anness IX (Servizzi Finanzjarji) tal-Ftehim ŻEE

31.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 291/44
               
            DEĊIŻJONI TAL-KUMITAT KONĠUNT TAŻ-ŻEE
      Nru 83/2013
      tat-3 ta’ Mejju 2013
      li temenda l-Anness IX (Servizzi Finanzjarji) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Delega tal-Kummissjoni (UE) Nru 311/2012 tal-21 ta’ Diċembru 2011 li jemenda r-Regolament tal-Kummissjoni (KE) Nru 809/2004 li jimplimenta d-Direttiva 2003/71/KE tal-Parlament Ewropew u tal-Kunsill fir-rigward ta’ elementi relatati mal-prospetti u r-reklami (1) għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta’ Delega tal-Kummissjoni (UE) Nru 486/2012 tat-30 ta’ Marzu 2012 li jemenda r-Regolament (KE) Nru 809/2004 fir-rigward tal-format u l-kontenut tal-prospett, il-prospett bażi, is-sommarju u t-termini finali u fir-rigward tar-rekwiżiti tad-divulgazzjoni (2) għandu jiġi inkorporat fil-Ftehim ŻEE.
               
            
                  (3)
               
               
                  Ir-Regolament ta’ Delega tal-Kummissjoni (UE) Nru 862/2012 tal- 4 ta’ Ġunju 2012 li jemenda r-Regolament (KE) Nru 809/2004 fir-rigward tal-informazzjoni dwar il-kunsens biex jintuża l-prospett, l-informazzjoni dwar l-indiċi sottostanti u r-rekwiżit għal rapport imħejji minn accountants jew awdituri indipendenti (3) għandu jiġi inkorporat fil-Ftehim ŻEE.
               
            
                  (4)
               
               
                  L-Anness IX tal-Ftehim ŻEE għandu għalhekk jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-inċiżi li ġejjin jiżdiedu mal-punt 29ba (ir-Regolament tal-Kummissjoni (KE) Nru 809/2004) tal-Anness IX tal-Ftehim ŻEE:
      
                  “—
               
               
                  
                     32012 R 0311: Ir-Regolament ta’ Delega tal-Kummissjoni (UE) Nru 311/2012 tal-21 ta’ Diċembru 2011 (ĠU L 103, 13.4.2012, p. 13),
               
            
                  —
               
               
                  
                     32012 R 0486: Ir-Regolament ta’ Delega tal-Kummissjoni (UE) Nru 486/2012 tat-30 ta’ Marzu 2012 (ĠU L 150, 9.6.2012, p. 1),
               
            
                  —
               
               
                  
                     32012 R 0862: Ir-Regolament ta’ Delega tal-Kummissjoni (UE) Nru 862/2012 tal-4 ta’ Ġunju 2012 (ĠU L 256, 22.9.2012, p. 4).”
               
            Artikolu 2
      It-testi tar-Regolamenti ta' Delega (UE) Nru 311/2012, (UE) Nru 486/2012 u (UE) Nru 862/2012 fil-lingwa Islandiża u dik Norveġiża, li għandhom jiġu ppubblikati fis-Suppliment ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fl-4 ta’ Mejju 2013, sakemm ikunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE tiegħu.
      
         Magħmul fi Brussell, it-3 ta’ Mejju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 103, 13.4.2012, p. 13.
      
         (2)  ĠU L 150, 9.6.2012, p. 1.
      
         (3)  ĠU L 256, 22.9.2012, p. 4.
      
         (*)  L-ebda rekwiżiti kostituzzjonali ma huma indikati.
      
         Dikjarazzjoni Konġunta min-naħa tal-Partijiet Kontraenti għad-Deċiżjoni tal-Kumitat Konġunt taż-ŻEE Nru 83/2013 tat-3 ta’ Mejju 2013 li tinkorpora r-Regolamenti ta’ Delega tal-Kummissjoni (UE) Nru 311/2012, (UE) Nru 486/2012 u (UE) Nru 862/2012 fil-Ftehim ŻEE
         
            “Ir-Regolamenti ta’ Delega tal-Kummissjoni (UE) Nru 311/2012 u (UE) Nru 486/2012 jagħtu d-dritt lill-emittenti minn pajjiżi terzi li jippreżentaw l-informazzjoni finanzjarja storika skont l-istandards tal-kontabilità ddefiniti fihom. L-inkorporazzjoni ta’ dawn ir-Regolamenti hija mingħajr ħsara għall-kamp ta’ applikazzjoni tal-Ftehim ŻEE fir-rigward tar-relazzjonijiet tal-pajjiż terz.”